Sean Taylor

**Sean Michael Maurice Taylor** (født 1. april 1983 i Florida City i Florida, død 27. november 2007 i Miami i Florida) var en amerikansk fotball free safety som spilte for Washington Redskins i National Football League (NFL). Han ble draftet av Redskins som nummer fem i NFLs draft i 2004 og spilte for dem i fire sesonger frem til han ble drept i 2007.

I high school ledet Taylor Gulliver Prep til delstatstittelen og satte en delstatsrekord med 44 touchdowns på løp i en sesong. Han spilte college football som defensive back ved University of Miami hvor han var på laget som vant den nasjonale tittelen i 2001, og ble enstemmig valgt til All-American.

Taylors suksess i college førte til at han ble plukket opp i første runde av draftet i 2004 av Washington, hvor han fikk et rykte for sine harde taklinger. Flere av lagkameratene hans gav ham kallenavnet "Meast", fra uttrykket "half man, half beast." Han ble utvalgt til Pro Bowl i 2006.

Under -sesongen, den 26. november, ble Taylor skutt av innbrytere i sitt hjem i Miami og døde dagen derpå, 27. november. Han fikk landsdekkende støtte og sympati, især i Washington, D.C.-området hvor Taylor hadde blitt en favoritt blant Redskins' tilhengere, og i Miami-området, hvor han spilte i high school og college. Han ble utvalgt til Pro Bowl og All-Pro posthumt.

## Tidlig liv
Sean Taylor ble født 1. april 1983 i Florida til Pedro Taylor, en politibetjent, og Donna Junor. Han tilbrakte sine tidlige år med sin oldemor Aulga Clarke i Homestead i Florida og flyttet til farens hjem da han var 11 år. Taylor ble døpt i Bethel Seventh-day Adventist Church i Florida City av Pastor David Peay. Han vokste opp i et fattig nabolag i Miami i en gate hvor husene var malt i "godterifarger".

Taylor spilte amerikansk fotball i high school i Pinecrest, en forstad til Miami. Han begynte sin karriere ved Miami Killian High School, en Class 2A offentlig skole, men gikk til Gulliver Preparatory School, en Class prep skole, hvor han briljerte i amerikansk fotball, friidrett og basketball. Han spilte både på angrep og på forsvar. Til tross for a than gikk glipp av sesongens første kamp (lagets eneste tap i sesongen) hjalp han Gulliver til Florida Class 2A State Championship i 2000 med et sesongresultat på 14–1. Taylor var en stjerne på begge sider av ballen, og spilte running back, defensive back og linebacker. Han hadde over 1 400 yards på løp og satte en delstatsrekord med 44 touchdowns på løp. To ganger i løpet av delstatssluttspillet løp han for over 200 yards.Han hadde også mer enn 100 taklinger i sesongen og scoret tre touchdowns (to fra pasninger, en på løp) i kampen for delstatstittelen da Gulliver vant over Marianna High School. I friidrett vant han delstatens 2A-kategori i 100 meter i 2000 og var også en av delstatens beste på 400 meter.

*[[Miami Herald]]* rangerte Taylor som den beste rekrutten i Miami-Dade County. Han ble også rangert som landets beste "skill athlete" og en All-American av *[[Super Prep]]*. Han var på *[[Orlando Sentinel]]*s Super Southern Team, rangert som #1 på *[[Florida Times-Union]]*s Super 75 og som den beste spilleren i Florida av *[[The Gainesville Sun]]*.

I 2007 ble han også utvalgt til Florida High School Association All-Century Team, som valgte de 33 beste spillerne i løpet av den 100-årige high school football-historien i delstaten. Etter han døde ble Taylor hedret ved Gulliver med en plakett som ble plassert i skolens kafeteria. Banen for amerikansk fotball ved Gulliver Prep ble omdøpt til Sean Taylor Memorial Field 5. september 2009.

## College-karriere
Taylor ble rekruttert til trener Larry Cokers Miami Hurricanes ved University of Miami. Han var også på Hurricanes' friidrettslag, hvor han konkurrerte i grener som 100 meter og 200 meter.

### 2001-sesongen
Som freshman utmerket Taylor seg i Miamis secondary. Han ble utpekt til Big East Special Teams Player of the Week for sine prestasjoner i kamp mot Pittsburgh Panthers. Hurricanes vant den nasjonale tittelen i 2001.

### 2002-sesongen
I 2002, Taylors første sesong som kampstarter, var Taylor utvalgt til All-Big Easts andrelag av ligaens hovedtrenere. Han var nummer tre i ligaen i taklinger med 85 (53 solo), stanset 15 pasninger, hadde fire interceptions, forårsaket en fumble, blokkerte et spark og returnerte en punt for en touchdown. Han ledet Miamis defensive backs i taklinger, interceptions og pasninger stanset, og satte en personlig rekord med 11 taklinger (2 solo) og hadde to interceptions da Miami tapte mot Ohio State i Fiesta Bowl. Han hadde et viktig play i kampen hvor han hadde en interception på Buckeyes quarterback Craig Krenzel i egen målsone og returnerte ballen ut. Buckeyes' running back Maurice Clarett tok ham igjen og rev ballen fra ham og sikret ballen for Ohio State, som scoret et field goal og utvidet ledelsen til 17–7.

### 2003-sesongen
Taylor hadde en historisk sesong i sitt siste år i Miami som ble avsluttet med flere utmerkelser og priser. Han ble enstemmig valgt til All-Americans førstelag, Big East Conference Defensive Player of the Year og var finalist for Jim Thorpe Award, som gis til landets beste defensive back. Han ledet Big East Conference og var rangert på førsteplass på landsdekkende basis i interceptions med 10, som tangerte den stående rekorden for flest i en sesong satt av Hurricanes' Bennie Blades. Taylor hadde også flest taklinger totalt med 77 (57 solo). Han hadde to interceptions i Miamis imponerende 28–14 seier over Pittsburgh og holdt All-American receiver Larry Fitzgerald til kun tre mottakelser for 26 yards. Han returnerte interceptions for i snitt 18,4 yards, inkludert en 67-yard touchdown return borte mot Boston College, en 50-yard return borte mot Florida State og en 44-yard touchdown return mot Rutgers University. Hans tre touchdowns fra interceptions er en sesongrekord ved Miami.

Taylor konkurrerte også i friidrett som senior for Hurricanes. Han endte på fjerde plass i 100 meter under Gatorade Invitational i Coral Gables i Florida med en tid på 10,77 sekunder, bak lagkameratene Terrell Walden, Roscoe Parrish og Travarous Bain. Hans beste resultat i sesongen kom under Big East Outdoor T&F Championships i Storrs i Connecticut, hvor han satte personlige rekoder med 10,74 sekunder på 100 meter og 21,60 sekunder på 200 meter. Han var også med på stafettlaget for 4×100 meter.

### Statistikker

## Profesjonell karriere
Etter 2003-sesongen annonserte Taylor at han skulle registrere seg for NFLs draft. Han deltok på NFL Scouting Combine i Indianapolis i Indiana, men deltok ikke i øvelsene, kun på møter med representanter fra lagene.

### Washington Redskins
Washington Redskins valgte Taylor i første runde (#5) av NFLs draft i 2004. Han var den første av seks spillere fra University of Miami til å bli valgt i første runde, en ny rekord; de andre fem var Kellen Winslow II, Jonathan Vilma, D.J. Williams, Vernon Carey og Vince Wilfork.

#### 2004

Den 27. juli 2004 signerte Taylor en 6-årig kontrakt verdt $18,5 millioner med en signeringsbonus på $13,4 millioner og opp til $40 millioner med insentiver og bonuser. Kontrakten inkluderte også en mulighet for en forlengelse til syv år. Taylor ble den første av de ti første spillerne valgt i draftet til å signere kontrakt i 2004.

Den 4. august 2004 ble det rapportert at Taylor hadde sparket agentene sine, Eugene Mato og Jeff Moorad, da han var misfornøyd med kontrakten. Han sparket dem etter at de andre ni spillerne valgt først i draftet signerte sine kontrakter, som han mente var mye bedre sammenlignet med hans egne. Dette var den andre gangen han sparket sin agent på fem måneder, etter at han sa opp Drew Rosenhaus to dager før NFLs draft. Han ansatte Rosenhaus på ny, som forble agenten hans ut karrieren. Taylor hadde også en hendelse hvor han forlot NFLs Rookie Symposium tidlig, som var obligatorisk for spillere som kom fra draftet og varte over fire dager. Han forlot etter den første dagen, men deltok i de to siste etter press fra Redskins' administrasjon. Over hans tre første sesonger ble Taylor også bøtelagt minst syv ganger for sene taklinger, brudd på uniformreglement og andre regelbrudd.

Gjennom treningsleiren konkurrerte Taylor med Andre Lott for stillingen som startende free safety. Den 9. august 2004 fikk Taylor sin profesjonelle debut i Redskins' åpningskamp i sesongoppkjøringen mot Denver Broncos. Han hadde to interceptions i andre halvdel fra nykommer quarterback Matt Mauck. I tredje kvarter intercepted han en pasning ment for Jeb Putzier og returnerte den tre yards for en touchdown som gav Washington en 10–9 ledelse. Hovedtrener Joe Gibbs utpakte Taylor til reserve free safety før starten av seriespillet bak Andre Lott.

Taylor fikk sin seriespilldebut i Redskins' sesongåpning mot Tampa Bay Buccaneers og hadde en taklingsassist i kampen som Redskins vant 16–10. I uke 3 fikk han sin første start etter å ha klatret forbi Lott på dybdekartet og hadde fire kombinerte taklinger og to forsvarte pasninger da Redskins tapte 21–18 mot Dallas Cowboys. Den 18. oktober hadde Taylor fire solotaklinger, en forsvart pasning, en sack, og returnerte sin første interception 45 yards i en 13–10 seier over Chicago Bears. I uke 12 i et 16–7 tap mot Pittsburgh Steelers satte han en personlig sesongrekord med ti taklinger (syv solo) og forsvarte en pasning. Han avsluttet sin nykommersesong i  med 76 taklinger (60 solo), ni forsvarte pasninger, fire interceptions, to fumbles forårsaket og en sack i 15 kamper, hvorav 13 som kampstarter.

#### 2005

Før sesongstart byttet Taylor trøyenummer fra 36 til 21 etter at cornerback Fred Smoot forlot laget og gikk til Minnesota Vikings. Taylor beholdt nummeret da Smoot returnerte til Redskins i 2007, og Smoot tok da nummer 27. Assisterende hovedtrener/defensive coordinator Gregg Williams valgte å beholde Taylor som startende free safety for seriespillet, sammen med strong safety Ryan Clark.

Taylor stilte til start i Redskins' sesongåpning mot Chicago Bears, hvor han hadde fire solotaklinger og forsvarte en pasning i Washingtons 9–7 seier. Den 11. november ble det rapportert at Taylor lagkameraten Clinton Portis hadde blitt bøtelagt av NFL for brudd på uniformreglementet i Redskins' 17–10 hjemmeseier mot Philadelphia Eagles i uke 9. Taylors bot var på $5 000, for å ha brukt hvite sokker med striper i burgunder og gull istedenfor de påkrevde hvite sokkene. På grunn av en skade var han inaktiv da Redskins tapte mot Tampa Bay Buccaneers i uke 10. Den 1. januar 2006 satte han en personlig sesongrekord med ni kombinerte taklinger og forsvarte to pasninger da Redskins vant 31–20 mot Philadelphia Eagles. Taylor avsluttet -sesongen med 70 taklinger (60 solo), satte en personlig rekord med ti forsvarte pasninger, hadde to interceptions, forårsaket to fumbles og hadde en sack i de 15 kampene han startet i sesongen.

Washington Redskins avsluttet sesongen på andreplass i NFC East med et sesongresultat på 10–6, og sikret dermed en wildcard-plass i sluttspillet. Den 7. januar 2006 fikk Taylor sin første kampstart i sluttspillet, hvor han hadde syv kombinerte taklinger og returnerte en fumble 51 yards for en touchdown i første kvarter da Redskins vant 17–10 over Tampa Bay. Dommer Mike Carey kastet Taylor ut av kampen i tredje kvarter etter at han spyttet i ansiktet på Buccaneers' running back Michael Pittman. Defensive coordinator Gregg Williams sa at Taylor nektet for å ha gjort det, og at han trodde på ham. Som nykommer ble Taylor anklaget for å ha spyttet i ansiktet på wide receiver T.J. houshmandzadeh, men han ble ikke straffet for hendelsen da NFL ikke kunne finne bevis som støttet anklagen. To dager senere ble Taylor bøtelagt $17 000 av NFL. Redskins ble slått ut av sluttspillet i neste runde etter et 20–10 nederlag mot Seattle Seahawks. Taylor hadde syv taklinger og en forsvart pasning i kampen.

#### 2006

Hovedtrener Joe Gibbs utpekte Taylor igjen til startende free safety for seriespillet i 2006, sammen med startende strong safety Adam Archuleta.

Den 15. oktober 2006 satte Taylor en personlig sesongrekord med ti taklinger (åtte solo) og forsvarte en pasning da Redskins tapte 25–22 mot Tennessee Titans. I uke 9 hadde Taylor åtte taklinger og returnerte et blokkert 35-yard forsøk på field goal av Mike Vanderjagt 30 yards med under seks sekunder igjen av kampen. En hjelmgrepsstraff fra Kyle Kosier på Taylor la til 15 yards, og gjorde det mulig for Redskins' kicker Nick Novak å score et 47-yard kampvinnende field goal som sikret en 22–19 seier over Dallas Cowboys. Den 26. november 2006 hadde Taylor fem taklinger, to forsvarte pasninger og en interception fra Jake Delhomme da Redskins vant 17–13 over Carolina Panthers. Han hadde en viktig takling på Delhomme i fjerde kvarter, og hans interception sikret Redskins' seier. Han ble utpekt til NFC Defensive Player of the Week for kampen. Han avsluttet -sesongen med en personlig rekord på 111 taklinger (86 solo) og hadde seks forsvarte pasninger, forårsaket tre fumbles og hadde en interception. Gjennom sesongen kalte Redskins' assistenttrener Gregg Williams ofte Taylor for den beste atleten han noensinne hadde vært trener for.

Til tross for at han spilte på et lag med et relativt svakt forsvar ble Taylor anerkjent med en invitasjon som første alternate til NFCs lag i Pro Bowl 2007. Da NFCs førstevalg for safety, Philadelphia Eagles' Brian Dawkins, måtte trekke seg på grunn av skade ble Taylor invitert til det som skulle bli hans første og eneste Pro Bowl. En hard takling fra Taylor på Buffalo Bills' punter Brian Moorman førte til mye diskusjon i media og blant tilhengere.

#### 2007

Før -sesongen utpekte *[[Sports Illustrated]]* Taylor til den hardeste takleren i NFL.

I et sjeldent intervju før sesongen sa han «[Y]ou play a kid's game for a king's ransom. And if you don't take it serious enough, eventually one day you're going to say, 'Oh, I could have done this, I could have done that.'» Sesongen så ut til å representere et personlig vendepunkt for Taylor, og lagkamerater sa at han endelig hadde fått orden i sine personlige affærer etter at han fikk en datter.

I forkant av sesongen valgte Redskins å bruke Taylor som en mer tradisjonell free safety, med mindre ansvar.

Da han døde delte Taylor førsteplassen i interceptions i National Football Conference og var nummer to i ligaen med fem, til tross for å ha gått glipp av kampene i uke 11 og 12 med en kneskade. Taylor hadde også 42 taklinger, ni forsvarte pasninger og forårsaket en fumble.

Den 18. desember 2007 ble Taylor posthumt stemt til sitt andre Pro Bowl, og ble den første avdøde spilleren i ligaens historie til å bli valgt til et Pro Bowl. Under kampen brukte Redskins-spillerne som hadde blitt utvalgt, Chris Samuels, Chris Cooley og Ethan Albright, #21 i Taylors ære. I likhet med det Redskins hadde gjort tidligere i sesongen valgte NFCs lag å stille med kun én safety på kampens første play.

### Statistikker

## Juridiske problemer
Etter at Taylor forlot University of Miami tidlig og ble draftet av Redskins hadde han flere juridiske problemer i løpet av sin NFL-karriere.

I oktober 2004 ble Taylor arrestert i Fairfax County i Virginia og ble siktet med kjøring i påvirket tilstand etter å ha drukket alkohol i en tidligere Redskins receiver Rod Gardners bursdagsfest i Washington, D.C. Han kjørte  i en -sone, og etter å ha feilet en edruelighetstest og nektet å teste alkoholpromillen ble han arrestert. En distriktsdommer frikjente Taylor i mars 2005 etter å ha sett en video av edruelighetstesten Taylor tok som, ifølge dommeren, ikke viste at han var klart beruset. Taylor ble dømt for å ha nektet å ta promilletesten. Da saken kom opp for høring i mars 2005 ble Taylor også frikjent for å ha nektet testen, da dommeren mente det ikke hadde vært en gyldig grunn for å kreve den av ham.

Taylor ble ettersøkt av politiet etter en hendelse i juni 2005 hvor en stjålen bil ble beskutt. Under en rettssak i april 2006 valgte Taylor å ikke erkjenne skyld i tiltaler for overfall; han ble dømt til 18 måneders betinget fengsel og måtte holde tale rundt viktigheten av utdannelse samt donere $1 000 til ti skoler i Miami-Dade County.

## Dødsfall
Den 18. november 2007 brøt innbruddstyver seg inn i Taylors da tomme hus gjennom et vindu og gikk gjennom en pult og en safe. Den 26. november undersøkte Taylor lyder i huset og ble skutt i låret av en inntrenger. Forloveden Jackie García (niese av skuespiller Andy García) og deres 18 måneder gamle datter Jackie ble ikke skadet. Taylor mistet mye blod på grunn av en kuttet lårbensarterie og døde 27. november. Taylors begravelse ble avholdt ved Pharmed Arena i Florida International University i Miami 3. desember 2007.

Den 30. november ble fire menn – Venjah K. Hunte, 20; Eric Rivera, Jr., 17; Jason Scott Mitchell, 19; og Charles Kendrick Lee Wardlow, 18 – arrestert. Politiet meldte at mer enn en av dem hadde tilstått.
Alle fire ble siktet med uaktsomt drap, væpnet ran og innbrudd med skytevåpen, som har en maksdom på livstid. I mai 2008 ble en femte mistenkt, 16 år gamle Timothy Brown, siktet med overlagt drap og ran. Alle drapstiltalene ble senere økt til overlagt drap. Ettersom at Rivera, som avfyrte skuddet, var 17 år gammel var ikke dødsstraff et alternativ.

### I Taylors minne
NFL anerkjente Taylors dødsfall ved å plassere hans trøyenummer 21 på baksiden av alle spillernes hjelmer i kampene i uke 13; i tillegg ble det holdt ett minutts stillhet før hver kamp. Spillerne på andre lag fikk selv velge om de ville fortsette å ha nummeret på hjelmen i de følgende ukene.

Taylor ble posthumt valgt til startende free safety på NFCs lag i Pro Bowl 2008, og ble stemt til All-Pros andrelag.

Redskins malte nummer 21 på banen, en av inngangene til parkeringsplassen og i Redskins Ring of Fame, som alle var midlertidige minnemerker. I tillegg til det sorte klistermerket med #21 på baksiden av NFls hjelmer hadde Redskins også et emblem med nummeret på spillernes uniformer, oppvarminstrøyer og trenernes jakker, og avduket et banner med hans navn og trøyenummer. Skapet hans i Redskins Park ble innkapslet i plexiglass og etterlatt i samme stand som Taylor hadde forlatt det. Organisasjonen etablerte også et fond for Taylors datter Jackie.

Redskins' første kamp etter Taylor døde kom 2. desember 2007 mot Buffalo Bills i FedExField. Kampen begynte med at Redskins' forsvar stilte med ti spillere på banen istedenfor 11. Spillerne pekte mot himmelen og holdt opp numrene to og en flere ganger i kampen. Laget ba alle om ankomme stadion 25 minutter før kampen, klokken 12:40, og spilte en fire minutter lang minnevideo, holdt ett minutts stillhet og gav tilskuerne håndklær med Taylors nummer på dem.

Lagkameratene Chris Cooley, Chris Samuels og Ethan Albright brukte trøyenummer 21 under Pro Bowl 2008. De tre trøyene ble auksjonert bort, og inntekten gikk til Sean Taylor Memorial Trust Fund.

Mordet ble dekket i en episode av Investigation Discovery-programmet *The Perfect Murder*.

Trøyenummeret hans ble pensjonert i oktober 2021; han var den tredje spilleren i lagets historie som fikk trøyenummeret sitt pensjonert. Seremonien inkluderte også omdøpingen av en av veiene mot stadionet i hans ære.

### Rettssaken
Den 12. mai 2008 ble det annonsert at de mistenkte, dersom dømt, ikke kommer til å få dødsstraff, men heller en livstidsdom da den Eric Rivera, mistenkt for å ha skutt Taylor, kun var 17 år gammel da hendelsen fant sted. Tre dager senere inngikk Venjah Hunte, en av de fem mistinkte, en plea deal og ble siktet til 29 år i fengsel. Den 1. april 2009 prøvde Hunte å trekke sin innrømmelse av skyld.

Rettssaken var originalt planlagt for 7. april 2008, men ble utsatt til juni 2009. Det var forsvaret som søkte om utsettelse, da de mente det fremdeles var flere hundre potensielle vitner som måtte intervjues før rettssaken kunne starte. Saken ble utsatt for tredje gang 9. juni 2009, da på uspesifisert grunnlag. En ny dato ble satt, 18. januar 2010, som igjen ble utsatt til 14. mars 2011. Etter nok en utsettelse ble dato for rettssaken satt til 30. januar 2012.

Den 20. januar 2012 satte en dommer en dato for rettssaken for Eric Rivera, Jr., skytteren, til 16. april samme år. 
Ettersom at Rivera sa opp advokaten sin 16. mars ble det videre utsettelser i saken. Den 12. juli utsatte dommeren rettssaken til 5. november, men datoen ble igjen flyttet til 5. april 2013. Den 2. april 2013 ble rettssaken igjen utsatt til 12. august 2013. I august ble den utsatt til 16. september 2013. Datoen ble igjen flyttet til 15. oktober 2013. Under rettssaken påstod Rivera at det var noen andre som hadde avfyrt våpenet. Den 4. november 2013 fant en jury Eric Rivera, Jr. skyldig i uaktsomt drap og væpnet ran, som kunne resultere i en livstidsdom. Den 23. januar 2014 dømte distriktsdommer i Miami-Dade Circuit Dennis Murphy Rivera til 57½ år i fengsel.

Den 10. juni 2014 ble Jason Scott Mitchell dømt til livsvarig fengsel.

Charles Wardlow, den fjerde personen som ble siktet i drapet, ble dømt til 30 år i fengsel 1. april 2015.

Den siste tiltalte, Timmy Lee Brown, erklærte seg skyldig 8. april 2015 og fikk 18 år i fengsel som en del av hans plea-avtale.

## Arv
Taylor ble posthumt innlemmet i Washington Redskin Ring of Fame 30. november 2008. Han var den 43. spilleren til å bli innlemmet, og den første siden Gary Clark sent i 2007.

Flere spillere har hedret Taylor ved å bruke numrene han brukte i college og i NFL. I college brukte Taylor #26 for Miami Hurricanes. Som nykommer i 2004 brukte han #36 før han byttet til #21 ut karrieren. Taylors tidligere lagkamerat og safety Ryan Clark returnerte til Washington Redskins 2014 etter åtte år med Pittsburgh Steelers. Under trening brukte han #21 i Taylors minne. Su'a Cravens, som Redskins plukket opp i andre runde av NFLs draft i 2016, valgte #36 som nykommer i Taylors minne. Cravens byttet til #39 i 2017 etter at safety D.J. Swearinger ba om #36 etter å ha signert med Redskins som free agent. Swearinger brukte #36 på fire forskjellige lag i løpet av sin karriere, til Taylors minne. Den 4. april 2018 annonserte New York Giants' safety Landon Collins at han ville bytte fra #27 til #21 for å hedre Taylor. Collins brukte også Taylors trøyenummer i college (#26) da han spilte for Alabama.

I september 2020 ble en av gatene som ledet opp til FedExField omdøpt Sean Taylor Road. Den 17. oktober 2021 pensjonerte Washington Taylors trøyenummer offisielt før en kamp mot Kansas City Chiefs.

Den 27. november 2022 avduket Washington Commanders en utstilling i Taylors minne i FedEx Field. Utstillingen ble kritisert for både utforming, og at de hadde brukt en mannekeng istedenfor å laget en statue.

## Referanser


## Eksterne lenker
* 
* Minneside  på *Sports Encyclopedia*
* "Family Ties Offer Link in Taylor Killing," ''The Washington Post, 2. desember 2007
* "Fourth Taylor Suspect Appears in Court, Denied Bond," ''The Washington Post'', 2. desember 2007
*